stanford-oval/wikipedia huggingface dataset:
David Robertson

David Robertson on ainakin seuraavien henkilöiden nimi:
David Robertson, Marjoribanksin ensimmäinen paroni (1797–1873), skotlantilainen poliitikko
David Robertson (1806–1896), skotlantilainen luonnontieteilijä
David Robertson (1841–1912), kanadalainen poliitikko
David Robertson (1869–1937), brittiläinen golfaaja
David Robertson (1883–1963), brittiläinen ratapyöräilijä
David Robertson (1890–1970), brittiläinen poliitikko
David Robertson, skotlantilais-yhdysvaltalainen jalkapalloilija
David Robertson (1943–2014), brittiläinen manageri
David Robertson (s. 1962), australialainen australialaisen jalkapallon pelaaja
David Robertson (s. 1965), skotlantilainen toimittaja
David Robertson (s. 1968), skotlantilainen jalkapalloilija
David Robertson (s. 1985), yhdysvaltalainen baseballpelaaja
David Robertson (s. 1986), skotlantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Robertson”, voi hakea sivunnimihaulla, laajalla sivunnimihaulla tai tekstihaulla.
Joonas Kota

Joonas Kota (s. 1976) on suomalainen kuvataiteilija.
Kota valmistui Kuvataideakatemiasta vuonna 2002. Hänen teoksensa ovat maalauksia ja veistoksia.
Hän on pitänyt yksityisnäyttelyitä niin Suomessa kuin ulkomailla ja osallistunut lukuisiin ryhmänäyttelyihin. Hänen teoksiaan on muun muassa Nykytaiteen museo Kiasman ja Helsingin taidemuseon kokoelmissa.
Aiheesta muualla

http://www.joonaskota.com/
http://zetterberggallery.com/artists/joonas-kota/
David Robertson (manageri)

| David Robertson> Henkilötiedot |
| --- | --- |
Syntynyt: 1943
Kuollut: 5. helmikuuta 2014
Kansalaisuus:   Iso-Britannia
Lapset:  Steve Robertson
David Robertson (1943 – 5. helmikuuta 2014) oli brittiläinen manageri. Hänet tunnettiin parhaiten Kimi Räikkösen ja Jenson Buttonin managerina. Hänen poikansa, Steve Robertson on entinen moottoriurheilija. Hänetkin tunnetaan myös Räikkösen ja Buttonin managerina.
Syyskuussa 2013 Robertsonilla todettiin kurkunpään syöpä. Hän kuoli 70-vuotiaana helmikuussa 2014.
Ondřej Cubo

| Ondřej Cubo> Henkilötiedot |
| --- | --- |
Syntynyt: 26. tammikuuta 2003 (ikä 21) Hranice, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  85 kg
Seura
Seura:  HC ZUBR Přerov
Sarja:  1. česká hokejová liga
Pelaajaura
Pääsarjaura:  2021–
Aik. seurat:  Lukko (SML)
Ondřej Cubo (s. 26. tammikuuta 2003 Hranice, Tšekki) on tšekkiläinen jääkiekkopuolustaja, joka pelaa kotimaansa toiseksi korkeimmalla sarjatasolla 1. česká hokejová ligan HC ZUBR Přerovissa. laukoo oikealta.
Ura > Seuraura

Cubo on HC Nový Jičínin kasvatti. Hän siirtyi 13-vuotiaana HC Vítkovicen organisaatioon kaudeksi 2016–2017. Kaudeksi 2019–2020 Cubo siirtyi vain 16-vuotiaana Suomeen ja Rauman Lukon B-nuoriin. Kaudella 2020–2021 hän voitti seurassa U20 SM-sarjan mestaruuden.
Myös kaudella 2021–2022 Cubo voitti U20 SM-sarjan mestaruuden. Hän debytoi samalla kaudella myös Lukon SM-liigajoukkuueessa, jossa Cubo pelasi ensimmäisen ja kauden ainoaksi jääneen ottelunsa 6. marraskuuta 2021 vieraissa Tampereen Ilvestä vastaan. Hänelle avautui paikka Lukon kokoonpanosta, kun vuorostaan SM-liigajoukkueen runkopelaajista kuusi vahvisti seuran U20-joukkuetta, joka taisteli viimeisestä paikasta U20 SM-sarjan ylempään jatkosarjaan. Cubo merkittiin Lukon kolmospuolustajapariin Samuli Piipposen viereen. Hän sai ottelussa jääaikaa 8.54 minuuttia ja Cubo keräsi teholukeman –1. Kauden 2022–2023 hän pelasi kokonaan Lukon U20-joukkueessa.
Kaudeksi 2023–2024 Cubo palasi kotimaahansa ja hän siirtyi Tšekin toiseksi korkeimmalle sarjatasolle 1. česká hokejová ligan HC ZUBR Přeroviin.
Ura > Maajoukkueura

Cubo on pelannut yhdeksän nuorten ja 23 poikien maaottelua.
Kellokosken sosiaali- ja terveysasema

| Kellokosken sosiaali- ja terveysasema |
| --- | --- |
 Kellokosken sosiaali- ja terveysasema Tuusulan Kellokoskella.
Osoite:  Kuntotaival 2, 04500 Kellokoski
Sijainti:  Kellokoski, Tuusula
Koordinaatit:  60.5311°N, 25.0962°E
Käyttäjä:  Keski-Uudenmaan sote -kuntayhtymä, HUSLAB
Tuusula: Sosiaali- ja terveysasemat
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kellokosken sosiaali- ja terveysasema on Tuusulan Kellokosken kunnanosassa toimiva kunnallinen terveysasema.
Toimintansa kehittämiseksi Tuusulan terveysasemien kullekin asiakkaalle nimettiin alkuvuonna 2019 hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä. Hänen koordinoimanaan asiakkaan tarpeita paremmin vastaava hoito päästään aloittamaan nopeammin. Tällä lähestymisellä kiireettömän terveydenhoidon aiempi keskimäärin 28 vuorokauden jono saatiin käytännössä poistettua alkuvuoden 2019 aikana.
Kellokosken terveysasema (Kuntotaival 2) palvelee akuuttipotilaita arkisin kello 8-16 (perjantaisin 8-15.30); kesälomakaudella toimipisteen lääkäri- ja sairaanhoitajien vastaanotto voi olla muutaman viikon ajan kiinni jolloin Etelä-Tuusulan sosiaali- ja terveysasema vastaa palvelujen tuottamisesta. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1).
Kellokosken, kuten muidenkin Tuusulan terveysaseman palvelut ovat kuuluneet 1. tammikuuta 2019 lähtien Keski-Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula. Vuoden 2023 alusta Keusoten alue muodostaa Keski-Uudenmaan hyvinvointialueen.
Samassa rakennuksessa Kellokosken sosiaali- ja terveysaseman kanssa sijaitsee myös Kellokosken kirjasto.
Ondrej Nepela Arena

| Ondrej Nepela Arena |
| --- | --- |

Rakennuksen tiedot
Sijainti:  Bratislava, Slovakia
Koordinaatit:  48°09′36″N, 17°08′10″E
Avattu:  14. joulukuuta 1940
Remontoitu:  1958, 1990–1992, 2009–2010
Omistaja:  Bratislavan kaupunki
Aiemmat nimet:  Samsung Arena   T-Com Aréna   ST Aréna
Käyttäjät
 HC Slovan Bratislava 
Katsojakapasiteetti
 10 115   Jääkiekko: 9 246 
Lisää rakennusartikkeleitaArkkitehtuurin teemasivulla
Ondrej Nepela Arena, entinen Samsung Arena, on Bratislavassa Slovakiassa sijaitseva monitoimiareena. Areenaa käytetään pääasiassa jääkiekon pelaamiseen, ja se on slovakialaisen jääkiekkojoukkueen HC Slovan Bratislavan kotihalli. Hallissa pelattiin vuosien 2011 ja 2019 jääkiekon maailmanmestaruuskilpailujen finaalit. Kisojen ajan halli tunnettiin nimellä Orange Arena.
Areenalle tehtiin peruskorjaus vuonna 2009 ja uusi, isompi areena avattiin keväällä 2011. Areena sisältää nykyaikaisinta teknologiaa, mukaan lukien LED pistetaulut ja turvallisuustekniikan.
Stadion on saanut nimensä slovakialaisen taitoluistelijan Ondrej Nepelan mukaan, joka kilpaili Tšekkoslovakian joukkueessa 1960-luvun lopulla ja 1970-luvun alussa. Nepela on vuoden 1972 olympialaisten taitoluistelun olympiavoittaja.
Suomen jääkiekkomaajoukkue (Leijonat) on voittanut areenalla kaksi kertaa jääkiekon MM-kultaa, vuosina 2011 ja 2019.
Tärkeitä esiintyjiä

Beyoncé esiintyi Slovnaft areenalla osana The Mrs. Carter Show World Touria 19. huhtikuuta 2013.
Cirque du Soleil esiintyi Slovnaft areenalla 11.–15.10.2012.
Aiheesta muualla

Kuvia tai muita tiedostoja aiheesta Ondrej Nepela Arena Wikimedia Commonsissa
| 0 | 1 | 2 |
| --- | --- | --- |
| Edeltäjä: Lanxess Arena 2010 | Jääkiekon maailmanmestaruuskilpailujen finaaliareena 2011 | Seuraaja: Hartwall Areena 2012 |
| 0 | 1 | 2 |
| --- | --- | --- |
| Edeltäjä: Royal Arena 2018 | Jääkiekon maailmanmestaruuskilpailujen finaaliareena 2019 | Seuraaja: Riika-areena 2021 |
| 0 | 1 | 2 | 3 |
| --- | --- | --- | --- |
| Bodrovin divisioona | Tarasovin divisioona | Harlamovin divisioona | Keskinen divisioona |
| Ufa-Arena | Arena-Metallurg | Arena-Omsk | Tatneft-Arena |
| Minsk-Arena | Podmoskovje-urheilupalatsi | Arena 2000 | Kazakstan-urheilupalatsi |
| Sokolniki-urheilupalatsi | Junost-urheilupalatsi | Volgar-urheilupalatsi | Ammattiyhdistysten urheilupalatsi |
| Kuznetsin metallurgien urheilupalatsi | Balašiha-Arena | Konsertti- ja urheilupalatsi Sibir | Vitjaz-jääpalatsi |
| Tšerepovetsin jääpalatsi | Pietarin jääpalatsi | Platinum Arena | Urheilullis-kulttuurinen kompleksi Neftehimik |
| Arena Mytištši | TsSKA-jääurheilupalatsi | Riika-areena | Lužniki |
Joel Kellman

| Joel Kellman> Henkilötiedot |
| --- | --- |
Syntynyt: 25. toukokuuta 1994 (ikä 30) Karlskrona, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  85 kg
Seura
Seura:  Färjestad BK
Sarja:  SHL
Pelinumero:  46
Pelaajaura
Pääsarjaura:  2013–
Aik. seurat:  Malmö Redhawks (Allsv.) HV71 (SHL) Karlskrona HK (Allsv./SHL) Brynäs IF (SHL) Kristianstads IK (Allsv.) San Jose Sharks (NHL) San Jose Barracuda (AHL) Växjö Lakers (SHL)
Joel Kellman (s. 25. toukokuuta 1994 Karlskrona, Ruotsi) on ruotsalainen jääkiekkoilija, joka pelaa SHL-seura Färjestad BK:ssa. Hän on pelipaikaltaan keskushyökkääjä.
Ura > Maajoukkueura

Kellman on pelannut Ruotsin A-maajoukkueessa kahdeksan ottelua tehden neljä syöttöpistettä. Hän teki A-maajoukkuedebyyttinsä Channel One Cupissa 13. joulukuuta 2018 Moskovan VTB-jääpalatsissa turnauksen isäntäjoukkue Venäjää vastaan. Kellman merkittiin Ruotsin kolmossentteriksi laidoilleen Michael Lindqvist ja Jesper Boqvist. Hän sai ottelussa syöttöpisteen Klas Dahlbeckin tekemään maaliin.
Johan Lundell

Johan Lundell
Johan August Lundell (1851–1940) oli ruotsalainen kielitieteilijä. Hän oli vuodesta 1882 fonetiikan dosenttina ja vuodesta 1891 slaavilaisten kielten professorina Uppsalan yliopistossa. Hän toimitti vuodesta 1878 alkaen kieli- ja kansanrunoustieteellistä aikakauskirjaa Nyare bidrag till kännedom om de svenska landsmålen ock svenskt folklif. Hän laati sen käyttöön kansanmurteiden äänteiden tarkkaa foneettista merkitsemistä varten transkriptiokirjaimiston landsmålsalfabetin, jonka hän esittää kirjoituksessaan "Det svenska landsmålsalfabetet" (1879). Lundellin muita murretutkimusta koskevia tieteellisiä kirjoituksia ovat esimerkiksi "Om de svenska folkmålens frändskaper ock etnologiska betydelse" (1880) ja "Om dialektstudier" (1881).
Lundell osallistui ruotsin oikeinkirjoituksen uudistamiseen muun muassa julkaisuillaan Om rättstafningsfrågan (1886) ja Svensk ordlista med reformstavning ock uttalsbeteckning (1893). Hän osallistui myös kielenopetuksen parantamiseen ja sitä varten perustetun yhdistyksen Quousque Tandemin perustamiseen. Lundellin kasvatusopillisesta kiinnostuksesta kertovat hänen osallistumisensa Upsala enskilda läroverk -nimisen koulun perustamiseen ja johtamiseen sekä Uppsalan yliopistollisten kesäkurssien käynnistämiseen. Hänen muita julkaisujaan ovat Études sur la prononciation russe I (1890) ja Lärobok i ryska språket. I (1911). Hän julkaisi vuodesta 1910 aikakauskirjaa Archives d’études orientales.
Aiheesta muualla

Kuvia tai muita tiedostoja aiheesta Johan Lundell Wikimedia Commonsissa
Deputaatio

Deputaatio voi tarkoittaa seuraavia asioita:
deputaatio, ryhmä henkilöitä, jotka on valittu puhumaan tai toimimaan valitsijoidensa nimissä ja puolesta
deputaatio, valtiopäivävaliokunta Ruotsin valtiopäivillä vapaudenajalla
deputaatiot, salaisen valiokunnan eri osastot
Suomen lähetyskunta (deputaatio)
deputaatio, vuoteen 1806 asti toiminut saksalainen valiokunta, joka kokoontui valtiopäivien väliaikoina
deputaatiot, (saks. Verwaltungsdeputationen), Saksan kaupungeissa aiemmin toimineet pysyvät kunnalliset eri hallinnonalojen tehtäviä hoitaneet.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deputaatio”, voi hakea sivunnimihaulla, laajalla sivunnimihaulla tai tekstihaulla.
Joensuun nuorisovaltuusto

Joensuun nuorisovaltuusto on joka toinen vuosi vaaleilla valittava joensuulaisten nuorten äänitorvi. Se vaikuttaa Joensuun kunnallispolitiikassa: se toimii nuorten edunajajana ja yhteytenä päättäjiin. Nuorisovaltuusto vaikuttaa nuorten asioihin aloittein ja kannanotoin, mielenosoituksin, tekemällä kyselyitä ja mielipidetutkimuksia. Se myös järjestää tapahtumia, seminaareja ja tapaamisia. Nuorisovaltuusto on myös edustanut kaupungin nuoria eri kansainvälisissä yhteyksissä.
Valtuusto pitää kokouksia kerran kuukaudessa. Kokouksista ilmoitetaan nuorisovaltuuston internetsivuilla. Lisäksi se osallistuu kaupungin lautakuntien työskentelyyn. Valtuusto toimii itsenäisesti mutta osana Joensuun nuorisotoimen toimintaa.
Nykyisessä valtuustossa on 20 jäsentä ja 20 varajäsentä. Sen puheenjohtaja (2023–2024) on Martta Petrelius.
Valtuusto on toiminut vuodesta 1999. Sen ensimmäisenä puheenjohtajana toimi Antti Öystilä. Aloitteen Joensuun nuorisovaltuuston perustamisesta teki sisäministeri Krista Mikkonen.
Kauden 2023-2024 nuorisovaltuuston jäsenet

Varsinaiset:
Veikka Pippuri
Konsta Tyni
Veeti Varis
Joel Nisula
Joonatan Hiltunen
Eetu Sallinen
Jarkko Pulkkinen
Ida Hirvonen
An Thy Doan
Josefina Juvonen
Oskari Kettunen
Kunto Repo
Viivi Mäkelä
Martta Petrelius
Ida Bäckman
Naomi Mgaya
Lilja Rytilahti
Oosa Ryynänen
Emma Albert
Tuokko Linjama
Varalla:
Moona Piispanen
Oula Suvanto
Iris Ots
Topias Kalpio
Heikki Törrönen
Matias Mikkonen
Eerika Kuronen
Viivi Romppanen
Ira Hollström
Teemu Kaukoranta
Ville-Pekka Vanninen
Maria Eskelinen
Aatu Kähkönen
Olga Kovanen
Aino Laurila
Martta Pakarinen
Marjaana Pulkkinen
Annika Sivonen
Venla Hämäläinen
Akseli Myller
Aikaisempia puheenjohtajia

Roosa Miikkulainen (2022)
Eemeli Onatsu (2021-2022)
Taika Kokko (2021)
Iina Laakkonen (2019-2020)
Tatu Hiltunen (2017-2018)
Ville Honkanen (2015-2016)
Joakim Kärkäs (2013–2014)
Susanna Meriläinen (2011–2012)
Emmi Simonen (2009–2010)
Ilari Nevalainen (2008)
Jyri Rasinmäki (2005–2007)
Ville Alvila (2004)
Asta Asikainen (2003)
Anu Asikainen (2002)
Kari-Antti Kitunen (2001)
Antti Öystilä (1999–2000)
Aiheesta muualla

Joensuun nuorisovaltuusto
Joensuun nuorisovaltuuston instagram
Koebergin ydinvoimalaitos

| Koebergin ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  1 940 MW
Omistaja:  Eskom
Sijainti:  Kapkaupunki, Länsi-Kap, Etelä-Afrikka
Koordinaatit:  33°40′35.2″S, 18°25′55.37″E
Koebergin ydinvoimalaitos on Etelä-Afrikassa Kapkaupungin Melkbosstrandissa sijaitseva ydinvoimalaitos.
Voimala on Afrikan maanosan ainoa ydinvoimala, ja se tuottaa noin viisi prosenttia koko Etelä-Afrikan sähköstä.
Ydinvoimalan toimitti 1980-luvulla ranskalainen Framatome, ja sitä operoi Eskom, joka on Afrikan suurin sähköntuottaja.
Voimalassa on kuitenkin ollut jatkuvia tuotantokatkoja 2010-luvulle tultaessa, ja vuonna 2014 ydinvoimalan omistajat tekivätkin Arevan kanssa 300 miljoonan euron sopimuksen reaktorien höyrygeneraattoreiden uusimisesta.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | PWR | 970 MW | 1984 | Käytössä |
| 2 | PWR | 970 MW | 1985 | Käytössä |
Arevan toimittamien uusien höyrygeneraattorien myötä voimalan elinkaari pitenee 20 vuotta. Ensimmäinen uusi höyrygeneraattori toimitettiin syyskuussa 2020 ja se on tarkoitus asentaa vuoden 2021 aikana.
Dom DiMaggio

Dom DiMaggio
Dominic Paul ”Dom” DiMaggio (12. helmikuuta 1917 – 8. toukokuuta 2009) oli yhdysvaltalainen baseballpelaaja. Hän pelasi koko Major League -uransa vuosina 1940–1953 Boston Red Soxissa.
DiMaggio oli All-Star-pelaaja vuosina 1941–1942, 1946 ja 1949–1952.
DiMaggio syntyi San Franciscossa, Kaliforniassa, sisilialaisten maahanmuuttajien yhdeksästä lapsesta nuorimpana. Myös hänen veljensä Joe ja Vince DiMaggio ylsivät Major League -pelaajiksi.
Operaatio Renntier

Operaatio Renntier oli toisen maailmansodan aikainen Saksan armeijan valmistelema Suomen Petsamon nikkelialueen valtaus siltä varalta, että Neuvostoliiton ja Suomen välille syntyisi selkkaus.
Päämäärä ja tausta

Käskyn operaatio Renntierin valmisteluun antoi Adolf Hitler 13. elokuuta 1940. Samalla Pohjois-Norjassa olevia joukkoja tuli vahvistaa. Operaatio Renntier tuli suunnitella niin, että Kolosjoen kaivosalue ja muut Petsamon strategiset alueet vallattaisiin kolmen päivän sisällä toteutuskäskyn saavuttua.
Myöhemmin tehtävä täsmentyi ja Saksan XXXVI armeijakunta eli Vuoristoarmeijakunta Norja sai huhtikuussa 1941 Pohjois-Norjan puolustuksen lisäksi vastuulleen kaksi hyökkäystehtävää: nopeasti toteutettavan operaatio Renntierin ja suuremman, operaatio Platinaketun. Molemmat olivat osa operaatio Barbarossaa, Saksan 22. kesäkuuta 1941 aloittamaa hyökkäystä Neuvostoliittoon.
Operaation toteutus

Saksalaiset pioneerit aloittivat Suomen puolella hyökkäysalueen tiedustelun siviilipukuun puetun pioneerikomppanian voimin 20. kesäkuuta ja 21. kesäkuuta välisenä yönä. Vuoristoarmeijakunta Norjan 2. vuoristodivisioona aloitti operaation siirtymällä Norjasta rajan yli 22. kesäkuuta kello 2:30 ja miehittämällä kaivosalueen sekä Pohjois-Petsamon Liinahamarin alueen. Rajan ylitys toteutettiin yhteistyössä suomalaisviranomaisten kanssa. 3. vuoristodivisioona miehitti Jäämerentien varren etelämmässä, Luostarin lähelle asti. Operaatio Renntier oli suoritettu yhdessä päivässä, seuraavaksi armeija siirtyi toteuttamaan operaatio Platinakettua.
Ondrej Mikula

| Ondrej Mikula> Henkilötiedot |
| --- | --- |
Syntynyt: 3. heinäkuuta 1988 (ikä 36) Bánovce nad Bebravou, Tšekkoslovakia
Kansalaisuus:   Slovakia
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  83 kg
Seura
Seura:  HK Dukla Trenčín
Sarja:  Tipsport extraliga
Pelinumero:  38
Pelaajaura
Pääsarjaura:  2006–
Aik. seurat:  HC Vítkovice (ČEL) HC Poruba (Tšekki I) HK 32 Liptovský Mikuláš (SloEL) MHC Martin (SloEL) MHK Dolný Kubín (Slovakia I) SK Kadaň (Tšekki I) H’K Šah’tsjor Salihorsk (BXL) Irtyš Pavlodar (Kazakstan) HC Banská Bystrica (SloEL) ŠHK 37 Piešťany (SloEL) HK Poprad (SloEL) Hermes (Mestis) Ketterä (S-S)
Ondrej Mikula (s. 3. heinäkuuta 1988 Bánovce nad Bebravou, Tšekkoslovakia) on slovakialainen jääkiekkoilija, joka pelaa kotimaassaan Extraliga-joukkue HK Dukla Trenčínissä. Hän on pelipaikaltaan vasen laitahyökkääjä.
Ura > Maajoukkueura

Mikula pelasi alle 20-vuotiaiden MM-kilpailuissa vuonna 2007, jolloin hänet palkittiin Slovakian yhtenä kolmesta parhaasta pelaajasta. Mikula pelasi myös alle 18-vuotiaiden MM-kilpailuissa vuonna 2006.
Oleg Šenin

Oleg Semjonovitš Šenin (ven. Оле́г Семёнович Ше́нин, s. 2. heinäkuuta 1937 – 28. toukokuuta 2009) oli venäläinen kommunisti, entinen Neuvostoliiton kommunistisen puolueen politbyroon ja sihteeristön jäsen.
Šenin opiskeli rakennusinsinööriksi. Hän kohosi kommunistipuolueen johtotehtäviin Hakassian aluekomiteassa 1970-luvulla. Hän palveli Afganistanin kansandemokraattisen puolueen neuvonantajana ja toimi Krasnojarskin aluekomitean ensimmäisenä sihteerinä. Hänet valittiin 1989 Neuvostoliiton kansanedustajain kongressiin. Vuonna 1990 hänestä tuli politbyroon ja keskuskomitean sihteeristön jäsen.
Šenin oli valtion hätätilakomitean jäsen elokuun 1991 kaappauksessa Gorbatšovia vastaan ja joutui vuodeksi vangituksi. Hänet armahdettiin 1994.
Šenin oli Sergei Skvortsovin uudelleen perustaman Neuvostoliiton kommunistisen puolueen keskuskomitean jäsenenä. Vuonna 1993 hän oli perustamassa Kommunististen puolueiden liitto – Neuvostoliiton kommunistinen puolue -puoluetta (SKP-KPSS, СКП-КПСС). Šenin johti Neuvostoliitosta irtautuneissa maissa toimivien kommunististen puolueiden liittoa.
Šenin kuului Venäjän federaation kommunistisen puolueen (KPRF) keskuskomiteaan ja hän edusti puoluetta keskusvaalilautakunnassa. SKP-KPSS hajosi 2000 kun KPRF:n johtaja Gennadi Zjuganov ei suostunut luomaan yhdistettyä Venäjän ja Valko-Venäjän kommunistista puoluetta. Zjuganov jäi SKP-KPSS:n puheenjohtajaksi, jolloin Šenin kannattajineen perusti uuden Neuvostoliiton kommunistisen puolueen.
Šenin pyrki ehdolle Venäjän presidentinvaaliin 2008, mutta rekisteröinti kaatui virheisiin dokumenteissa. Šenin piti hylkäämistä poliittisena.
Lähteitä

http://www.gazeta.ru/politics/2009/05/29_kz_3181380.shtml
Aiheesta muualla

http://www.shenin.ru/
http://shenin-kpss.info/
Keskusrada

Keskusrada (ukr. Центральна Рада, Tsentralna Rada) oli Ukrainan kansantasavallan aikana vuosina 1917–1918 Kiovassa toiminut Ukrainan kansallinen neuvosto. Sen jäseninä oli alkuun 150 edustajaa poliittisista puolueista, ammatillisista ja kulttuuriorganisaatioista ja kuvernementeista. Eri vaiheiden jälkeen heinäkuun lopussa 1917 edustajia oli 822. Keskusrada perustettiin 17. maaliskuuta 1917. Sen puheenjohtajaksi valittiin poissaolevana Myh’ailo Hruševskyi. Keskuudestaan se valitsi jäsenet toimeenpanevaan komiteaan hoitamaan käytännön asioita. Keskusrada ehti kokoontua täysistuntoon yhdeksän kertaa. Keskusrada laati neljä universaalia, joilla Ukraina vietiin autonomiasta itsenäisyyteen. Neljännellä universaalilla Ukraina julistettiin 25. tammikuuta 1918 kokonaan itsenäiseksi valtioksi. Keskusradan merkittävin lainsäädännöllinen toimi oli Ukrainan kansantasavallan perustuslain säätäminen. Saksalaisten tuella tapahtuneen vallankaappauksen jälkeen Ukrainan valtion hetmaniksi julistettiin kenraali Pavlo Skoropadskyi. Hän hajotti 29. huhtikuuta 1918 keskusradan ja kumosi sen säätämät lait. Keskusradan virallinen julkaisu oli Visty z Ukrajinsko Tsentralnoji Rady, joka ilmestyi huhtikuusta marraskuuhun 1917.
Aiheesta muualla

Kuvia tai muita tiedostoja aiheesta Keskusrada Wikimedia Commonsissa
Kellokosken koulu

| Kellokosken koulu |
| --- | --- |
 Eräs Kellokosken koulun sisäänkäynneistä Tuusulan Kellokoskella.
Sijainti:  Koulutie 7, 04500 Kellokoski
Koordinaatit:  60.53267°N, 25.0981°E
Tyyppi:  suomenkielinen yhtenäiskoulu
Rehtori:  Jyrki Aronen, apulaisrehtori Anne Kärpänen, vararehtori Joakim Sundqvist 
Luokat:  1–9
Verkkosivut
Kellokosken koulu on Tuusulan kunnan keskustan Kellokosken kylässä  sijaitseva, hallinnollisesti 1. elokuuta 2015 toimintansa aloittanut suomenkielinen yhtenäiskoulu (luokka-asteet 1–9).
Koulu on muodostettu kolmesta aiemmasta koulusta. Kellokosken yläaste/lukio yhdistettiin ala-asteen kanssa vuonna 2018. Remontti alkoi vuonna 2017. Uudistus maksoi noin 11 miljoonaa euroa. Kellokosken kouluun tuli uusia luokkahuoneita, liikuntasali, ruokala ja 2018–2020 vuosien sisällä ulkokentälle tulee tekonurmi ja lisää kiipeilytelineitä ja keinuja. Tällä hetkellä remontti on pientä vaille valmis. Välituntialueella on jalkapallokenttä tekonurmen kera, keinuja ja paljon muuta. Syksyllä 2018 kaikki Linjamäen oppilaat 5-luokasta ylemmäs siirtyivät Kellokosken yhteiskouluun.
Kellokosken koulu (alakoulu, lukio/yläaste, luokat 1-9, Koulutie 7 ja Koulutie 14), tunnettiin aiemmin Ruukin kouluna. Kellokosken alakoulu ja yläaste/lukio yhdistettiin 2017-2019 välisinä vuosina.
Kellokosken koulun Linjamäen opetuspiste tai Linjamäen koulu (luokat 1-4), Linjamäen koulutie 4, 05430 Nuppulinna. Opetuspiste lakkautettiin 1. elokuuta 2021.
Tuusulan lukion Kellokosken toimipiste toimii yläkoulun kanssa samassa rakennuksessa Koulutie 14:ssä.
Aiheesta muualla

Historiaa Tuusulan kunta, tuusula.fi. Viitattu 17.5.2016.
Kombissiri

Kombissirin sijainti Burkina Fason kartalla
Kombissiri on kaupunki Centre-Sudin hallintoalueella Burkina Fasossa. Se on saman nimisen departementin ja Bazègan provinssin pääkaupunki. Kombissirissa oli vuoden 2006 väestönlaskennassa 66 342 asukasta.